TACLOBAN CITY – Padayon la gihapon nga gin-iimbistigaran han Housing and Urban Development Coordinating Council an mga pabalay han gobyerno dinhi ha Sinirangan Bisayas partikular na ha syudad han Tacloban.
Damo man gud an mga nangagawas nga ebidensya nga may anomalya ha paghimo han pabalay han National Housing Authority (NHA).
Ha pagbisita ni Presidential Spokesperson Sec. Harry Roque dinhi ha Leyte, iya ginsagdunan an mga contractor han nha nga magpaki-kwarta.
“Ang babala sa lahat ng mga contractors kung pera-pera lang ang hinahabol, naku itigil nyo na po iyan. Dahil nakita niyo naman na pinatunayan na ni Presidente na may political will siya na ipatupad ang batas.”
Ginkita naman gud liwat ini Presidential Assistant for yolanda concerns USec. Wendel Avisado ha iya pirmi nga pagbisita nganhi ha Tacloban.
Pero siring ni Sec. Roque, iya liwat ini igpapaabot kan Presidente Rodrigo Duterte nga damo pa ngayan nga mga pabalay an substandard ngan madali maguba.
“Hindi po kokonsentahin ng presidente yan, kung maling standards kakasuhan po at pananagutin yung mga contractors.”
war_Latn war_Latn war_Latn tgl_Latn war_Latn war_Latn tgl_Latn